Tuis Archives - Kaapstad Akkommodasie
Category Archives: Tuis
Jacqui's Garden Guesthouse is in die hartjie van Kaapstad se groen, boomryke Suidelike Voorstede geleë. Die ligging is ideaal, net 5 minute se stap vanaf Claremont se Cavendish Square met al sy uitmuntende winkelsentrums, modieuse restaurante, flieks, banke en meer. Dis ook gerieflik naby die manjifieke Kirstenbosch Botaniese Tuine, die Child Fertility Clinic en die Kingsbury en Claremont Hospitale met hul verskeidenheid mediese spesialiste. Dit is reg langs die lieflike Vineyard Hotel wat ideaal is vir konferensies, troues of ander geleenthede.
Daar is 4 slaapkamers, elkeen met unieke sjarme. Elke kamer het baie gemaklike beddens, linne en sagte wit handdoeke in die en suite-badkamer. Die gastehuis is die ideale plek jou batterye te herlaai gedurende 'n vakansie of sakereis.
Vir sommige gaste bied dit die gastehuis geleentheid om stilte en privaatheid te geniet, terwyl die tuin en sitkamer vir ander lekker kuierplekke is. Die leefarea en eetkamer is die ideale plek om te ontspan of 'n vriend oor te nooi vir 'n vergadering. Jacqui's Garden Guesthouse se personeel is vriendelik en hoflik, en voorsien nuttige dienste, soos geleenthede na en van die lughawe af, toeriste-inligting en vermaaklikheidsvoorstelle.
Die gastehuis is 'n familiebesigheid en ons is almal hier om jou verblyf onvergeetlik te maak. Ligte etes kan op versoek in die tuin of in die eetkamer genuttig word, terwyl jy rustig uitkyk oor die pragtige Kaapse berge.
Antrim Villa is 'n wonderlike ou huis wat in die laat 1800's gebou is. Die huis se bekoring is te danke aan die Victoriaanse styl, hoë plafonne, goed onderhoude pleisterkalk en oorspronklike oregon-dennehoutvloere. Die villa se styl is Afro-Skandinawies en dit word gekenmerk deur die materiale wat gebruik is soos hennep, bamboes en linne. Die binnekant het 'n neutrale kleurpalet met aardse kleure.
Die villa het 5 tipes kamers: enkel-, standaard-, standaard-dubbel-, luukse 2-enkelbed-, luuske dubbel- en luukse gesinskamers. Elke kamer het 'n en suite-badkamer, kluis, waaier en verwarmer. Die luukse kamers het ook yskassies en platskerm-TV's. Die huis bied ook gratis WiFi, 'n eerlikheidskroeg, tee- en koffiemaakgeriewe, warmsjokolade en vars vrugte.
Die villa het 'n groot soutwaterswenbad in 'n beskutte tropiese tuin. Daar is sonstoele en 'n buitestort en swemhanddoeke word voorsien vir gaste se gerief. Die villa bied ook veilige parkeerplek van die straat af, 24 uur-diens en veiligheid.
Die huis is in Groenpunt geleë, en is net 5 minute se stap van die promenade af, en 15 minute se stap van Kaapstad-stadion af en 'n halfuur van die V&A Waterfront af.
69 Victoria Road is 'n luukse selfsorghuis wat ideaal geleë is in Clifton, met 'n enkele pad wat die huis van die strand skei. Die groot oopvou-glasdeure bied 'n skouspelagtige panoramiese uitsig oor die see, sand en lug
The Heron in Clifton
Hierdie lieflike strandfront-woonstel is direk bokant die wit strande van Clifton en is moeiteloos minimalisties en modern. Met asemrowende see-uitsigte, is hierdie vlekkelose tweeslaapkamerwoonstel werklik die perfekte wegbreekplekkie by die see.